Forum for Kvinner og Utviklingsspørsmål

Forum for Kvinner og Utviklingsspørsmål (ofte kalt FOKUS Kvinner) er et samarbeidsforum for norske kvinneorganisasjoners arbeid innen kvinnerettet utviklingssamarbeid/bistand i det globale sør. Forumet har sine røtter i TV-aksjonen «Kvinner i den 3. verden» i 1989 og ble etablert i dagens form i 1995 for å styrke samarbeidet mellom norske kvinneorganisasjoner involvert i utviklingsprosjekter i den tredje verden og for å drive informasjonsformidling om dette arbeidet. Bak TV-aksjonen i 1989 stod i første rekke Norges eldste kvinneorganisasjon Norsk Kvinnesaksforening. FOKUS er en indirekte etterfølger etter Norske Kvinners Nasjonalråds u-landsinformasjon, som også hadde røtter i Norsk Kvinnesaksforening.

Øverste organ i forumet er representantskapet, der alle medlemsorganisasjonene utpeker én representant. Representantskapet velger den politiske ledelsen i FOKUS, dvs. styret, som består av fem medlemmer. Fra 2017 er Sylvi Graham leder for forumet. Forumet har et ansatt sekretariat i Oslo som bistår styret i dets arbeid.

Forumet er organisert som en medlemsforening. Det har ikke individuelle medlemmer, men kun tilsluttede organisasjoner. Kravet for medlemskap i forumet er minst 50 kvinnelige medlemmer og at organisasjonen har som formål å ivareta kvinners interesser. Per 2018 er drøyt 50 kvinneorganisasjoner og kvinneutvalg i politiske partier, fagforbund, solidaritets- og bistandsorganisasjoner tilsluttet forumet. Forumet fungerer fra 2010 i tillegg som nasjonalkomite i UN Women.

Historie
Forum for Kvinner og Utviklingsspørsmål har sine røtter i kvinneorganisasjonenes samarbeid om TV-aksjonen «Kvinner i den 3. verden» i 1989. Bak samarbeidet stod særlig Norges eldste kvinneorganisasjon, Norsk Kvinnesaksforening, og Internasjonal kvinneliga for fred og frihet, og TV-aksjonen ble ledet av Anne Røthing fra Norsk Kvinnesaksforening.«Leder for TV-aksjonen», Fædrelandsvennen, 21. april 1989, s. 22

TV-aksjonen krevde fem års oppfølging, og som ledd i dette ble det grunnlagt to organisasjoner, Oppfølgingskontor for TV-aksjonen og Senter for Internasjonale Kvinnespørsmål (SIKS). Senteret utgav fra 1990 magasinet Kvinner Sammen, finansiert av TV-aksjonsmidler. I 1995 ble oppfølgingskontoret og senteret erstattet av en felles organisasjon, Forum for Kvinner og Utviklingsspørsmål (FOKUS Kvinner), med 41 kvinneorganisasjoner og kvinneutvalg som stiftere og medlemmer. Navnet Forum for Kvinner og Utviklingsspørsmål ble foreslått av en av stifterne, Fakhra Salimi. Vedtektene fastsatt i 1995 bestemte at «FOKUS skal gjennom utviklingssamarbeid og pådrivervirksomhet arbeide for å bedre kvinners sosiale, økonomiske og politiske situasjon internasjonalt med hovedvekt på landene i Sør». I 2014 etablerte en rekke av medlemsorganisasjonene i FOKUS også Norges kvinnelobby som paraplyorganisasjon for den norske kvinnebevegelsen og med et bredere fokus enn landene i Sør.

FOKUS er også en indirekte etterfølger etter Norske Kvinners Nasjonalråds u-landsinformasjon; Norske Kvinners Nasjonalråd ble etablert i 1904 av Norsk Kvinnesaksforening og andre organisasjoner som sprang ut av Norsk Kvinnesaksforening.

Arbeid og målsetninger
Forum for Kvinner og Utviklingsspørsmål har som formål å arbeide for å bedre kvinners sosiale, økonomiske og politiske situasjon internasjonalt med vekt på landene i Sør.

Forumet baserer sitt arbeid først og fremst på FNs kvinnekonvensjon (The Convention on the Elimination of All Forms of Discrimination against Women – CEDAW) og handlingsplanen fra FNs kvinnekonferanse i Beijing i 1995 (The Beijing Declaration and Platform for Action). Forumets arbeid skal bygge på medlemsorganisasjonenes målsetninger, arbeidsmetoder og kunnskap.

Forumet har blant annet jobbet med tema som vold mot kvinner/vold i nære relasjoner, seksuell og reproduktiv helse og rettigheter, kvinner, fred og sikkerhet, kvinner og klima, og kvinners økonomiske og politiske deltakelse og rettigheter i landene i Sør.

I januar 2010 ble forumet nasjonalkomité i Norge for FNs kvinneorganisasjon UN Women. Forumet støttes økonomisk av Norad, Barne-, likestillings- og inkluderingsdepartementet og Utenriksdepartementet gjennom rammeavtaler for informasjon og bistandsvirksomhet. I 2005 hadde forumet NRKs TV-aksjon, der de innsamlede midlene ble øremerket til å bekjempe vold mot kvinner internasjonalt. Kronprinsesse Mette-Marit er høyeste beskytter for forumet.

Medlemmer
+ Medlemsorganisasjoner Navn Grunnlagt Aleneforeldreforeningen, Kvinnegruppa  1966 Ammehjelpen   1995 Amurt Norge kvinneutvalg/Amurtel   Arbeiderpartiets kvinnenettverk    De Norske Baptisters Kvinneforbund  1916 Den Eritreiske Kvinneunion  1989 Den norske Jordmorforening  1908 Den norske Tibetkomiteens kvinneutvalg   Det Hvite Bånd   Det norske råd for kurdernes rettigheter, Kvinneutvalget   Fagforbundets kvinneutvalg   Fellesorganisasjonen for barnevernpedagoger, sosionomer og vernepleiere   Fellesrådet for Afrikas kvinneutvalg  1967 Firo - Forum for positiv utvikling   Foreningen for somaliske kvinner og barn   Frelsesarmeens Kvinneorganisasjon   Høyres kvinneforum 1925 Inner Wheel Norge  1967 Internasjonal kvinneliga for fred og frihet  1915 International Association of Women in Radio and Television  2005 Kvinner i skogbruket  1986 Juridisk rådgivning for kvinner  1974 KFUK utvalget   Krisesentersekretariatet  1994 Kristelig Folkepartis Kvinner  1947 KUN senter for kunnskap og likestilling  1991 Kvinnefronten  1972 Landsforeningen for homofile, bifile, lesbiske og transpersoner  1992 Latin-Amerikagruppene i Norge, Kvinnegruppa  1979 Magdalena Norway   MiRA Ressurssenter for Flyktninge- og Innvandrerkvinner  1989 Musu Kambeng Kaffo   Nei til EUs kvinneutvalg   Nett BK – Nettverk for Bosniske kvinner i Norge   Nettverk for Øst-Timors kvinner   New Life Community   Norges Bygdekvinnelag  1946 Norges Katolske Kvinneforbund   Norges kristelige studentforbund, internasjonalt kvinneutvalg   Norges Kvinne- og Familieforbund  1915 Norges Venstrekvinnelag   Norgesunionen av Soroptimister   Norsk Bonde- og Småbrukarlags kvinneutvalg   Norsk Kvinnelig Teologforening, Internasjonalt utvalg   Norsk Kvinnesaksforening  1884 Norsk Psykologforening, Kvinne- og Mannspolitisk Utvalg   Norsk somalisk kvinneorganisasjon   Norsk Sykepleierforbund   Norsk Økumenisk Kontaktforum for Kvinner   Norske Kvinnelige Akademikere  1920 Norske Kvinnelige Juristers Forening  1947 Norske Kvinners Sanitetsforening  1896 Palestinakomiteens kvinneutvalg   Pan-african Women's Association in Norway   Partiet Rødt, kvinneutvalget   RadiOrakel  1982 SAIHs Kvinne- og Likestillingsutvalg   Samisk Kvinneforum   Senterkvinnene  1962 Sex og politikk  1969 Somali Kvinneklubb   Somalisk kulturhus, kvinnegruppe   Somalisk Kvinneforening   SVs Kvinnepolitiske Utvalg   Tamilsk Kvinneorganisasjon   Utdanningsforbundets Kvinneutvalg   Utvalg for kjønn og likestilling i Kirkerådet   Utviklingsfondets Kvinneutvalg   Zonta International  

Ledere
I henhold til § 4 i FOKUS' vedtekter er styret ledelsen i FOKUS mellom representantskapsmøtene. Styret velges av representantskapet. Ledere i forumet har vært:

Gerd Louise Molvig 2006–2010
Ågot Valle 2010–2012
Rina Mariann Hansen 2012–2014
Guro Fjellanger 2014–2016
Elin Ranum 2016–2017
Sylvi Graham 2017–

Sekretariat
Forumet har et organisasjonssekretariat i Oslo som bistår den politiske ledelsen i deres arbeid. I 1995 fikk forumet sin første ansatte med Mette Moberg som sekretær. Siden ble Elisabeth Eie ansatt som leder for sekretariatet. Nåværende leder for sekretariatet er Gro Lindstad.

Se også
Norges kvinnelobby, organisasjon som jobber med kvinnespørsmål særlig i Norge

Referanser

Eksterne lenker



Kategori:Feminisme i Norge
Kategori:Norske ideelle organisasjoner
Kategori:Norske humanitære organisasjoner